Meie kvartetis olid seekord Randy, Sixten, Urmo ja Maret. Hoolimata sellest (või selle tõttu), et liidrite rasket koormat  kandsime proloogi lõpust finishini, kulges võistlus eesotsas üsna tugevas tempos. Ilusa kevadpäeva naudisklemise rikkus ära eelkõige Salomon, kes esimesed 8 tundi meist pidevalt 12-17 minuti kaugusel olid. Siis aga õnnestus meil ühest keerulisest kohast Randy juhtimisel filigraanselt läbi tulla, mis rebis vahe juba 45- 50minutiliseks. Raske on kirjeldada õnnepuhangut, kui köielkõnnile järgenult ca 4-km jooksuringilt ümber Riekstu mäe (tõlk. Pähklimägi, 85 m.ü.m) tagasi tulles avastasime, et jalgrattaparklas on  ikka üks komplekt - ainult meie! - rattaid. Tore oli seejärel tagasi Baldone linna veeredes tervitada vastutulevaid eestlasi - 3 võistkonda grupis! Neil võis põnev olla!